Legal Document

Category: 1067

Text:
11α. ΒΑΣΙΛΙΚΟΝ ΔΙΑΤΑΓΜΑ της 24 Οκτ./20 Νοεμ.1956 (ΦΕΚ Α΄283) Περί καθορισμού των αναγκαίων λεπτομερειών δια την εκτέλεσιν των διατάξεων, των αφορωσών εις την αναγνώρισιν και τας μεταβολάς Δήμων και Κοινοτήτων. 12.   ΝΟΜΟΘΕΤ. ΔΙΑΤΑΓΜΑ υπ’  αριθ.3777 της 11/12 Οκτ.1957 Περί τροποποιήσεως και συμπληρώσεως διατάξεων της νομοθεσίας «περί των προσόδων των δήμων και κοινοτήτων και του δημοτικού και κοινοτικού Κώδικος κλπ.». Άρθρ.18.-(Προσετίθετο περίπτ.δ΄ εις την παρ.1 του άρθρ.181 Ν.Δ.2888/1954, ανωτ.αριθ.9. Κατηργήθη μετ’ αυτού δια του εδαφ.στ΄ της παρ.1, του Άρθρ.27.-1. Πάσα γενική ή ειδική διάταξις αντικειμένη εις τας διατάξεις του παρόντος Ν.Δ/τος δεν εφαρμόζεται. 2.Επιτρέπεται, ινα δια Β.Δ/τος, εκδιδομένου τη προτάσει του Υπουργού των Εσωτερικών κωδικοποιηθώσιν εις ενιαίον κείμενον Νόμου αι ισχύουσαι διατάξεις περί προσόδων των δήμων και κοινοτήτων, περιλαμβανομένων και των του παρόντος Ν.Δ/τος, μεταβαλλομένης της σειράς των άρθρων και παραγράφων και εναρμονιζομένων των διατάξεων προς αλλήλας δια φρασεολογικής τυπικής αυτών μεταβολής. 3.Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως, πλην εάν άλλως ορίζεται εν αυτώ. Αι λοιπαί διατάξεις καταχωρούνται κατωτ. σελ.303. άρθρ.208 Ν.Δ.222/1973, κατωτ. αριθ.39). Άρθρ.19.-(Περιελήφθη εις την κωδικοποίησιν του Β.Δ. της 24 Σεπτ./20 Οκτ.1958, κατωτ. αριθ.3.Ζα.25). Άρθρ.20.-1.Επιτρέπεται η από κοινού σύστασις επιχειρήσεως, μεταξύ του Ελληνικού Οργανισμού Τουρισμού και Δήμων ή Κοινοτήτων, προς εξυπηρέτησιν τοπικών ξενοδοχειακών αναγκών. Η σύστασις εγκρίνεται δια κοινής αποφάσεως των Υπουργών Προεδρίας της Κυβερνήσεως και Εσωτερικών, δημοσιευομένης εις την Εφημερίδα της Κυβερνήσεως. 2.Κατά τα λοιπά εφαρμόζονται αναλόγως αι διατάξεις των άρθρ.214 έως 221 του δημοτικού και κοινοτικού Κώδικος. 3.Αι ήδη συσταθείσαι επιχειρήσεις μεταξύ δήμων ή κοινοτήτων και του Ελληνικού Οργανισμού Τουρισμού ή άλλων νομικών προσώπων θεωρούνται ως νομίμως συνεστημέναι. Άρθρ.21.-1.Δια πράξεως του Δημοτικού Συμβουλίου υποκειμένης εις έγκρισιν του Νομάρχου, δύναται να χορηγήται εις την χήραν και τα νόμιμα ή νομιμοποίητα τέκνα αποβιώσαντος εν υπηρεσία, Δημάρχου, χρηματικόν βοήθημα μέχρι του ημίσεος των εκάστοτε καταβαλλομένων μηνιαίων εξόδων παραστάσεως του Δημάρχου. Το βοήθημα τούτο δύναται να χορηγήται επί τόσα έτη όσα τα έτη της πραγματικής αυτού υπηρεσίας ως Δημάρχου. 2.Το κατά την προηγουμένην παράγραφον βοήθημα παρέχεται, εφ’ όσον τα ανωτέρω πρόσωπα της οικογενείας του αποβιώσαντος Δημάρχου είναι άπορα και χρήζουν, κατά την κρίσιν του Δημοτικού Συμβουλίου οικονομικής ενισχύσεως. 3.(Προστίθεται παράγραφος εις το άρθρ.1 του Ν.Δ.12/13 Μαΐου 1943 «περί κωδικοποιήσεως πασών των περί χορηγίας εις διατελέσαντας Δημάρχους ισχυουσών διατάξεων και τροποποιήσεως και συμπληρώσεως αυτών»). Άρθρ.22.-1.Εάν επί καθορισθέντων ορίων δήμων και κοινοτήτων, κειμένων εντός του αυτού Νομού, ήθελον διαπιστωθή σφάλματα ή ασάφειαι περί την περιγραφήν των ορίων ή μεταβολαί ή εξαφάνισις των οροθετικών σημείων ή οτι κατά τον καθορισμόν των ορίων εσφαλμένως είχον εκτιμηθή αι απαραίτητοι ανάγκαι των κατοίκων ή η ιδιοκτησία της κοινότητος και των κατοίκων, δύναται ο Υπουργός των Εσωτερικών δι’ αποφάσεώς του, προτάσει του Νομάρχου, εκδιδομένης εντός εξαμήνου από της ισχύος του παρόντος, να εγκρίνη την αναθεώρησιν της υπαρχούσης τελεσιδίκου και αμετακλήτου αποφάσεως καθορισμού ορίων υπό του διοικητικού δικαστηρίου ορίων του άρθρ.12 του δημοτικού και κοινοτικού κώδικος. Ο ενδιαφερόμενος δήμος ή κοινότης δύναται εντός διμήνου ανατρεπτικής προθεσμίας από της ισχύος του παρόντος, να υποβάλη αίτησιν εις τον Νομάρχην περί αναθεωρήσεως των ορισθέντων ορίων του. Η αίτησις παραπέμπεται εις επιτροπήν αποτελουμένην εκ του διευθυντού της Νομαρχίας, του νομομηχανικού και του διοικητού αγροφυλακής ή των νομίμων αυτών αναπληρωτών ητις μετ’ επιτόπιον έρευναν γνωματεύει ητιολογημένως περί αποδοχής ή μή της αιτήσεως. Δια του άρθρ.15 Ν.Δ.3892/1958, (κατωτ.3. Ζα.26) αι ως άνω προθεσμίαι παρετάθησαν της μεν παρ.1 επί εξάμηνον της δε παρ.2 επί δίμηνον. Δια του αυτού ως άνω άρθρου ωρίσθη οτι υποβληθείσαι αιτήσεις αναθεωρήσεως ορίων, αίτινες δεν εγκρίθησαν ή απερρίφθησαν υπό του Υπουργού Εσωτερικών δια τυπικούς λόγους, κρίνονται εντός της ανωτέρω εξαμήνου ανατρεπτικής προθεσμίας από της ισχύος αυτού (7 Νοεμ.1958). Δια της παρ.1 άρθρ.83 Ν.Δ.4260/1962 (κατωτ.αριθ.16) ωρίσθη οτι εκκρεμείς αιτήσεις υποβληθείσαι εντός της υπό του άρθρ.15 Ν.Δ.3892/1958 τασσομένης προθεσμίας, κρίνονται εντός εξ μηνών από της ενάρξεως της ισχύος του Ν.Δ.4260/62 (12 Νοεμ.1962). Άρθρ.23.-(Αντικαθίστατο η παρ.1 του άρθρ.12 Ν.Δ.2888/1954, ανωτ. αριθ.9. Κατηργήθη μετ’ αυτού δια του εδαφ.στ΄ της παρ.1, του άρθρ.208 Ν.Δ.222/1973, κατωτ. αριθ.39). (Αντί για τη σελ.49(β) Σελ.49(γ) Δημοτικός και Κοινοτικός Κώδικας 3.Α.α.10-12 Άρθρ.24.-1.ο εν τη θέσει «Φασίδερη» οικισμός του Οικοδομικού Συνεταιρισμού Προσωπικού Εφημερίδων Αθηνών μετά της περιοχής αυτού, αποσπώμενος εκ της περιφερείας της Κοινότητος Ανοίξεως (Παλαιού Μπογιατίου) του Νομού Αττικής, προσαρτάται εις την Κοινότητα Εκάλης του αυτού Νομού. 2.Η πρώην Κοινότης Ασπροκκλησίου, εν τη Επαρχία Φιλιατών του Νομού Θεσπρωτίας, καταργείται και ενούται μετά της Κοινότητος Πόβλας. Ο συνοικισμός «Λιόψη» μετά της παλαιάς περιοχής αποσπώμενος της εις ην νυν υπάγεται Κοινότης Σαγιάδας εν τη αυτή Επαρχία του αυτού Νομού, αναγνωρίζεται εις ιδίαν Κοινότητα, υπό το όνομα «Κοινότης Ασπροκκλησίου». Άρθρ.25-26.-(Περιληφθέντα εις την κωδικοποίησιν του Β.Δ.406/1963 ως άρθρ.16 και 17 κατωτ. σελ.108, κατηργήθησαν δια της παρ.12 άρθρ.126 Ν.Δ.1140/1972, κατωτ. σελ.127).